cyanic-selkie/wikianc huggingface dataset:
Santa Maria del Fiore katedraal
Baptisteerium
Kolmandad, algusest peale idaportaalile mõeldud uksed valmistas samuti Lorenzo Ghiberti oma töökojaga, kus muuhulgas töötasid Michelozzo ja Benozzo Gozzoli. 27 aastaga valmis 10 paneeli stseenidega Vanast Testamendist. Kui eelmised paneelid olid oma kujunduselt gootipärased, siis idaportaal on teostatud juba renessanss-stiilile omaseid võtteid kasutades. Igal paneelil on simultanistlikult kujutatud pikemat jutustust ja sündmusi mõne piiblitegelase eluloost. Ka on kasutatud perspektiivi edasiandmise erinevaid võtteid. 1452. aastal valminud uksed said Michelangelo käest hüüdnime "Paradiisiväravad", mis on kasutusel tänapäevani.
Praegustel ustel on väljas reljeeftahvlite koopiad; originaalid asuvad Toomkiriku muuseumis.
Kampaniil
Toomkiriku kellatorni kavandas 1334. aastal Giotto; valmis see aga alles 1359 ehk 22 aastat pärast meistri surma. Kampaniil on 85 m kõrge ja seega vaid pisut kuplist madalam.
Kellatorni teisel korruse Andrea Pisano reljeefid kujutavad inimese loomist ning allegooriaid kunstist ja käsitööst. Reljeefid on koopiad Toomkiriku muuseumis hoitavatest originaalidest. Kellatorn on kaunistatud valge, rohelise ja roosa Toscana marmoriga.
Jõgisoo (Saue)
Külas asub Saue postijaama peahoone, mis on arvele võetud kultuurimälestisena.
Enki
pisi|Enki koos talle omaste sümbolite linnu, voolava vee ja kitsega Enki oli sumeri tarkuse, viljakuse ja käsitöö jumal. Alates Vana-Babüloonia ajastust sulandub ta kokku semiidi päritolu vete- ja maagiajumala Ea-ga (hääldus: hajja. Enki nime tähendus on teadmata ja tema täielik nimekuju on Enki(g/k). Ea nimi on suure tõenäosusega tuletatud semiidi tüvest hyy (elav), mis võib osutada voolavatele vetele.
Ego (Beyoncé Knowles)
“Ego” on Ameerika R&B laulja Beyoncé Knowles'i teine singel albumilt I Am... Sasha Fierce.
Kungsholmen (täpsustus)
Kungsholmen on mitme koha nimi:
Spatsialisatsioon
Spatsialisatsioon ehk ruumindus on muusikas heli paiknemine ruumis.
Mõistet kasutatakse põhiliselt elektronmuusikas ja see on kujunenud üheks muusikaliseks parameetriks.
Smaili
thumb|Naeratav smaili Smaili (inglise smiley) on naeratuse graafiline kujutis.
Naeratava ovaalsete silmadega kollase näo leiutas graafik Harvey Ball 1963. aastal. Elektroonilises suhtluses kasutatakse sageli smailide asemel emotikone, mis koosnevad kirjavahemärkidest, näiteks <tt>:-)</tt> või <tt>:)</tt>.
Väljatugevus
Väljatugevus on füüsikaline suurus, millega iseloomustatakse vektorvälju, nagu seda on elektriväli, magnetväli ja gravitatsiooniväli. Nende väljade tugevust määratletakse kui jõudu, mida väli avaldab proovikehale (idealiseeritud kehale, mis ise ei mõjuta uuritavat välja).
Väljatugevuse mõistet kasutatakse samuti füüsika nelja põhijõu kirjeldamisel (vt Fundamentaalne vastastikmõju).
pisi|300px|Elektrivälja vektorid välja eri punktides. Vektorid on suunatud positiivsest laengust (punane) eemale ja negatiivse laengu (roheline) poole. Vektori pikkus väljendab väljatugevuse väärtust selles kohas
Elektrivälja tugevus
Kui kehale laenguga q mõjub jõud \vec F, siis valitseb selles kohas väljatugevus
Elektrivälja tugevust võib väljendada ühikutes njuuton (\mathrm{N}) kuloni (\mathrm{C}) kohta või ka volt (\rm{V}) meetri (\mathrm{m}) kohta:
Väljatugevus magnetvälja korral
Magnetvälja kirjeldamisel on ajalooliselt välja kujunenud nimetus magnetvälja tugevus (tähis {\vec H}, ühik A/m), mis aga ei väljenda väljatugevust selle üldises tähenduses. Tegelikult on elektrilise väljatugevuse {\vec E} analoog magnetiline induktsioon {\vec B}.
Magnetinduktsiooni {\vec B} defineeritakse kui Lorentzi jõudu \vec F, mida magnetväli avaldab selles väljas kiirusega \vec v liikuvale laengule q:
Magnetinduktsiooni {\vec B} mõõtühik on tesla (tähis T):
Gravitatsioonivälja tugevus
Gravitatsioonivälja tugevus \vec g on vektorsuurus, mis väljendab välja punktis asetsevale proovimassile mõjuvat jõudu massiühiku kohta: kus \vec F on proovimassile mõjuv tõmbejõud ja m on proovikeha mass.
Gravitatsioonivälja tugevus antud kohas on teatud tingimustel sama mis raskuskiirendus selles kohas.
Gravitatsioonivälja tugevuse mõõtühiku võib esitada samal kujul kui raskuskiirenduse jaoks (meeter sekund ruudus kohta) või nagu jõuvälja jaoks (njuuton kilogrammi kohta):
Kadettide maailmameistrivõistlused rahvusvahelises kabes
Esimesed kadettide maailmameistrivõistlused rahvusvahelises kabes peeti Henri Macaux' eestvedamisel Prantsusmaa väikelinnas Parthenays korraldatava iga-aastase mängude festivali Flip (Festival Ludique International de Parthenay) raames 1988. aastal. Esimeseks maailmameistriks tuli Moldaaviast pärit (nüüdseks Iisraeli esindav) Yig'al Koyfman, kes juba aasta varem oli tulnud maailmameistriks juunioride vanuseklassis. Algselt said sellel turniiril osaleda kuni 15-aastased noormängijad, kuid alates 1996. aastast kuni 16-aastased.
Velise vasallilinnus
Velise vasallilinnus (saksa keeles Schloß Felx või Schloß Felks) oli keskaegne linnus Vigala kihelkonnas Velisel. Linnus kuulus Saare-Lääne piiskopi vasallidele Uexküllidele.
Velise vasallilinnus rajati tõenäoliselt 14. sajandil.
Linnus rajati Aravere oja ääres paiknevale kõrgendikule. Vallikraavide rajamisega ümbritseti kõrgendik igast küljes veetõketega. Velise vasallilinnus kujutas endast tornlinnust, mille küljepikkus oli üle 20 meetri. Pealinnust ümbritses ilmselt ka kivist eeslinnus ning puittara.
Liivi sõja ajal 1560. aasta septembris põletasid venelased linnuse maha.
Linnust hiljem ei taastatud ja see jäi varemeisse. 19. sajandil rajati linnuse varemetele Velise mõisa härrastemaja. Selle ehitamisel kasutati ära linnuse tervemaid müüriosi.
9. juuli
9. juuli on Gregoriuse kalendri 190. (liigaastal 191.) päev. Juliuse kalendri järgi 26. juuni (1901–2099).
Koppelmaa
Koppelmaa on küla Harju maakonnas Saue vallas. Külas asusid Voore mõis ja Koppelmaa poolmõis.
Alzheimeri tõbi
pisi|Pildil on vasakul normaalse eaka inimese aju ja paremal Alzheimeri haige aju. Eristustunnused on välja toodud. Alzheimeri tõbi on terminaalne neurodegeneratiivne haigus, mida 1906. aastal kirjeldas esimesena Alois Alzheimer, kelle järgi haigus on ka nimetuse saanud.
Alzheimeri tõbe klassifitseeritakse RHK-10 järgi koodiga G30.
Alzheimeri tõbi on peaaegu poolte dementsuse juhtude põhjuseks. Dementsust, mis kujuneb välja Alzheimeri tõve tõttu, käsitletakse orgaaniliste psüühikahäirete rubriiki kuuluva haigusena (dementsus Alzheimeri tõvest).
Esinemine
Enamasti diagnoositakse Alzheimeri tõbi üle 65-aastastel, kuigi haruldasem varajane Alzheimeri tõbi võib esineda palju nooremas eas. 2006. aastal põdes Alzheimeri tõbe maailmas 26,6 miljonit inimest. Prognoositakse, et 2050. aastaks põeb maailmas iga 85. inimene Alzheimeri tõbe.
Sümptomid ja haiguse kulg
Haiguse süvenedes tekivad muu hulgas orienteerumatus, ärrituvus ja agressiivsus, meeleolu kõikumised, keelevõime halvenemine, pikaajalise mälu kaotus ning meelte nõrgenemine, mis tingib patsiendi enesessetõmbumise. Keha funktsioonid nõrgenevad, mis põhjustab lõpuks surma. Konkreetse patsiendi prognoos on keeruline, sest haiguse kestus varieerub. Alzheimeri tõbi kulgeb määramata aja latentselt ning võib aastaid progresseeruda, ilma et seda diagnoosimataks. Pärast diagnoosimist on patsiendil jäänud elada keskmiselt umbes seitse aastat. Alla 3% haigetest elab pärast diagnoosi panemist üle 14 aasta.
Haiguse kulg jaguneb neljaks staadiumiks, mille jooksul kognitiivsed ja funktsionaalsed häired süvenevad.
Eeldementsus
Esimesed sümptomid pannakse sageli ekslikult vananemise või stressi arvele. Põhjalikul neuropsühholoogilisel testimisel on võimalik leida kergeid kognitiivseid raskusi kuni kaheksa aastat enne, kui on võimalik kliiniliselt diagnoosida Alzheimeri tõve. Need varajased sümptomid võivad häirida keerukamaid igapäevatoiminguid. Märkimisväärseim vaevus on mälukaotus, mis ilmneb raskuses meenutada hiljuti teada saadud asju ja võimetuses omandada uut infot.
Alzheimeri tõve varajases staadiumis võib olla kergeid raskusi ka tähelepanu, planeerimise, paindlikkuse ja abstraktse mõtlemisega ning semantilise mälu (tähenduste ning mõistetevaheliste suhete mälu) halvenemist. Võib esineda apaatia, mis jääbki haiguse kogu kulu jooksul kõige püsivamaks neuropsühhiaatriliseks sümptomiks. Haiguse eelkliinilist staadiumi on nimetatud ka kergeks kognitiivseks häireks, kuid puudub üksmeel selles, kas tegu peaks olema eraldi diagnoosiga või lihtsalt Alzheimeri tõve esimese astmega.
Kerge staadium
Õppimisvõime ja mälu halvenedes pannakse Alzheimeri haigetele lõpuks lõplik diagnoos. Väikesel osal neist on mäluhäiretest suuremaks vaevuseks keelevõime, tähelepanu, planeerimise, taju (agnoosia) või liigutuste tegemise võime (apraksia) halvenemine. Alzheimeri tõbi ei kahjusta kõiki mäluvõimeid võrdselt. Pikaajaline mälu varasema elu kohta (episoodiline mälu) ja õpitud faktide kohta (semantiline mälu) ning implitsiitne mälu (keha mälu, näiteks kuidas noa ja kahvliga süüa) kahjustuvad vähem kui uute faktide meeldejätmise ja meenutamise võime.
Probleemid keelega ilmnevad enamasti sõnavara vähenemises ja sõnade väiksemas käepärasuses, mis toob kaasa suulise ja kirjaliku kõne üldise vaesustumise. Sel staadiumil on haige tavaliselt võimeline lihtsamaid mõtteid korralikult edasi andma. Peenmotoorsete tegevuste (näiteks kirjutamine, joonistamine, riietumine) võib esineda koordinatsiooni- ja planeerimisraskusi (apraksia), kuid tavaliselt jäävad need märkamatuks. Haiguse süvenedes teevad haiged tavaliselt paljusid asju endiselt iseseisvalt, kuid nad võivad vajada abi kognitiivselt nõudlike tegevuste juures.
Keskmise raskusastmega staadium
Haiguse süvenedes kaob lõpuks haigete iseseisvus, nii et nad pole võimelised sooritama kõige tavalisemaidki igapäevatoiminguid. Võimetuse tõttu sõnu meenutada tekivad sagedased ebaõiged sõnaasendused (parafraasiad). Ka kirjutamis- ja lugemisoskus aina halvenevad. Haiguse süvenedes halveneb keerukate tegevuste koordinatsioon, näiteks suureneb kukkumisoht. Mälu halveneb veelgi ja haige ei pruugi oma lähedasi sugulasi ära tunda. Halveneb ka pikaajaline mälu, mis varasemates staadiumides säilis.
Rohkem hakkavad ilmnema käitumuslikud ja neuropsühhiaatrilised muutused. Tavalised ilmingud on uitamine, ärrituvus ja emotsionaalne labiilsus, mis ilmneb nutus, ettekavatsemata agressiivsushoogudes ja vastupanus hooldamisele.
Ravi ja ennetamine
Praegu kasutatavatel ravivõtetel on väike sümptomaatiline efekt. Pole olemas haiguse progresseerumist peatavat ega aeglustavat ravi. 2008. aastaks oli tehtud üle 500 kliinilise katse Alzheimeri tõve ravi leidmiseks, kuid polnud teada, kas mõni neist invasiivsetest võtetest annab lootust.
Alzheimeri tõve profülaktikaks on pakutud hulk eluviisiharjumusi, kuid pole tõendeid, et need degeneratsiooni pärsiksid. Haiguse ärahoidmiseks ja sellega paremaks toimetulemiseks soovitatakse ajutreeningut, kehalisi harjutusi ja tervislikku toitumist.
Et Alzheimeri tõbi ei ole ravitav ja on degeneratiivne, siis on väga suur tähtsus patsientide hooldamisel. Peamiseks hooldajaks on sageli abikaasa või lähedane sugulane. Alzheimeri tõbi asetab hooldaja õlule suure koorma (vaata Nõdrameelse hooldamine). Sellel võivad olla hooldaja elule rasked sotsiaalsed, psühholoogilised, füüsilised ja majanduslikud tagajärjed. Arenenud riikides on Alzheimeri tõbi ühiskonnale üks kulukamaid haigusi.
Maidla (Saue)
Maidla on küla Harju maakonnas Saue vallas. Külas asus Maidla mõis.
Ištar
Ištar (sumeri Inanna) oli taevakuninganna. Ta oli sugulise armastuse ja viljakuse kehastaja. Ištar armastas mitut inimkangelastki ega häbenenud neilt otsesõnu vastuarmastust nõuda. Seejuures oli ta sõjakas ja kättemaksuhimuline – tema armastuse hülgajat võis tabada hukatus.
Ištari paljude lemmikute hulgast oli kõige tähtsam viljakusejumal, noor ja ilus karjus Tammuz. Kuid Ištar pettus Tammuzis. Sel ajal kui jumalanna allmaailmas ajutiselt vangistuses viibis ja Tammuz oleks pidanud teda leinama, veetis ta aga aega hoopis pidutsedes. Kättemaksuks otsustas Ištar kergemeelse noormehe enda asemel allmaailma saata. Kuid Tammuz ka ei põgenenud, tal polnud jumalanna kohutavate käsilaste eest pääsu ja ta viidi surmariiki. Siiski lubati tal igal aastal kuus kuud maa peal päikesevalguses veeta. Rahvarohketel pidustustel tähistati kevaditi Ištari ja Tammuzi püha abielu, suvesüdames aga kõlas naiste vali leinahala kauni noore jumala ennatliku surma pärast.
Aafrika-Antarktika nõgu
Aafrika-Antarktika nõgu on veealune nõgu Atlandi ookeani lõunaosas ja Lõuna-Jäämeres lõunapolaarjoonest põhjas, Weddelli merest idas. Põhja poole jääb Aafrika-Antarktika ahelik.
Nõo pikkus on umbes 6200 km.
Sotsialistlik realism
Sotsialistlik realism on leninistlik-stalinistlik kunstivool. Sotsialistlik realism oli Stalini ajal Nõukogude Liidus ainus ametlikult lubatud kunstivool.
Sotsialistlikku realismi määratleti Nõukogude Liidus ja teistes kommunistlikes riikides kui realismi, mis käsitleb proletariaadi juhtimisel toimuvat võidukat klassivõitlust.
Lühiajalugu
Sotsialistlikule realismile kõige lähedasem kunstivool on uusklassitsism, eriti arhitektuuris. 19. sajandi vene kirjanduses oli samuti teatud stiiliks kujutada elu ja inimesi võimalikult lihtsalt. Sotsialistliku realismi esimeseks näiteks ja eeskujuks toodi kirjanduses kõige sagedamini Maksim Gorki romaani "Ema". Sotsialistliku realismi kujunemist mõjutasid ka peredvižnikud, Ilja Repini ja teiste kunstnike teosed.
1929. aastal saadeti Nõukogude Liidus laiali ja keelustati kõik kunstirühmitused ning kehtestati ainukeseks loominguliseks meetodiks sotsialistliku realismi meetod. Rühmituste, koolkondade ja muude ühingute asemele asutati igas tolleaegses liiduvabariigis Kunstnike Liit, Kirjanike Liit, Heliloojate Liit jt loomingulised liidud. Vastavate liitude liikmetele anti edaspidi mitmesuguseid privileege; näiteks võisid nad elada ka vabakutselistena, ilma töökohustuseta. Peamiseks tingimuseks oli sotsialistliku realismi viljelemine.
Kunstiloomingule rakendati range järelevalve ja tsensuur.
Paljud loomeinimesed olid selleks ajaks juba Nõukogude Liidust lahkunud, küüditatud, sunnitöölaagritesse saadetud või hukatud. Paljud said jätkata meelepärase loomingulise tegevusega üksnes salaja. Mitmed loobusid üldse ja läksid teistele elualadele.
Sotsialistlikku realismi tõlgendati vastavalt partei otsustele. Polnud kindlaid ega üheseltmõistetavaid reegleid ega eeskirju; igal hetkel võis iga loomeinimene sattuda "kriitika" alla ja saada pagendatud. Aeg-ajalt korraldati suurejoonelisi kampaaniaid ühe või teise kunstiteose kritiseerimiseks, millele alati järgnesid laiaulatuslikud repressioonid.
Looming muutus ülimalt lihtsaks, plakatlikuks; Nõukogude Liitu, sotsialismi ja Stalinit ülistavaks propagandaks.
1960. aastatel hakkas Nõukogude Liidu mitmetes piirkondades toimuma järkjärguline ideoloogilise surve leevendumine. Sotsialistliku realismi mõistet hakati tõlgendama vabamalt; võimalikuks sai ka teiste kaasaegsete kunstivoolude tutvustamine ning järk-järgult ka viljelemine.
Samal ajal toimus ka kommunismi tõlgendamisel lahknemisi. Mitmetes Euroopa kommunistlikes parteides hakati eemalduma rangelt Moskva-meelsest ideoloogiast. Aastal 1963 avaldas Roger Garaudy, üks tolleaegse Prantsuse Kommunistliku Partei juhtfiguure, raamatu "Piirideta realism", milles ta marksismi klassikutele tuginedes tõestas, et ka modernism võib olla realism.
Need ja paljud teised tegurid viisid sotsialistliku realismi kui kunstivoolu lagunemisele juba enne Nõukogude Liidu lagunemist.
Praegu viljeletakse sotsialistlikku realismi vaid Põhja-Koreas ning teatud žanride puhul ka Hiina Rahvavabariigis.
Postmodernistliku ilminguna viljeletakse sotsialistliku realismi elementidega kunsti kui campi ka mujal maailmas. (Eestis näiteks Wimberg jt.)
Sotsialistlik realism Eestis
Koos Nõukogude Liidu okupatsiooni ja anneksiooniga kehtestati ka Eesti NSV-s samasugused tingimused sotsialistliku realismi viljelemiseks. Kõige tugevamalt ilmnesid selle tulemused 1950. aastatel. Stalini võimu viimastel aastatel mõisteti enamik Eesti prominentseid kultuuritegelasi hukka kui "kodanlikud natsionalistid" ning püüti partei diktaadile alluvate inimeste abil kujundada Eestis uus kultuurimaastik, kus domineeriks "hea ja ideaalilähedase" nõukogude elu ülistamine ning selle võrdlus "allakäinud ja mandunud" kodanliku korraga.
Cheryl
Cheryl Ann Tweedy (sünninimega Cheryl Tweedy, hiljem Cheryl Cole, pärast lahutust Ashley Cole'ist kasutab ta esinejanimena ka mononüümi Cheryl, aastail 2014–2016 Cheryl Fernandez-Versini; sündinud 30. juunil 1983 Newcastle upon Tyne'is) on Inglise laulja, tantsija ja televisioonisaadetes esineja.
Tuntuks sai ta ansambli Girls Aloud koosseisus. Ansambli kakskümmend järjestikust singlit jõudsid Briti singlite edetabeli esikümnesse, neist neli esikohale. Samuti andis ansambel välja kuus plaatinaalbumiks saanud albumit, millest kaks jõudsid edetabeli esikohale.
Tema esimene sooloalbum "3 Words" ilmus 2009. aastal. Selle albumi avasingel "Fight for This Love" jõudis kohe esimesel nädalal Briti singlite edetabelis esikohale ning oli 2010. aastal Suurbritannia enim müünud singel. 2010. aastal ilmunud teise albumi "Messy Little Raindrops" avasingel "Promise This" jõudis samuti esimesel nädalal singlite edetabelis esikohale. Samuti jõudis singlite edetabeli esikohale tema kolmanda albumi "A Million Lights" (2012) avasingel "Call My Name". Tema neljas album "Only Human" avaldati 2014. aastal ning sellelt albumilt jõudsid singlite edetabeli esikohale laulud "Crazy Stupid Love" ja "I Don't Care". Sellega sai Cherylist esimene Briti naisartist, kellel on olnud viis Suurbritannia edetabeli esikohalaulu. Selle arvuni on jõudnud tema järel veel üksnes Jess Glynne.
Birgit Õigemeel (album)
Album oli 3 nädalat Raadio 2 Eesti albumite edetabeli tipus. Birgiti esikplaadi müüginumbrid on jäänud vahemikku 5000 – 10 000 eksemplari. See on olnud Raadio 2 nädalaplaat.
Guadalajara provints
Guadalajara provints [gadalahh'ara] on provints Hispaanias, Castilla–La Mancha autonoomse piirkonna viiest provintsist põhjapoolseim.
Birgit Õigemeel (album)
Plaadil on ka üks kaverlugu, mida Birgit laulab koos Riho Sibulaga.
Guadalajara provints
Provints piirneb põhjas Castilla-Leóni piirkonna Segovia ja Soria provintsiga, idas Aragóni piirkonna Zaragoza ja Terueli provintsiga ning lõunas Cuenca provintsiga. Itta jääb Madrid.
Birgit Õigemeel (album)
Ajalugu
Pärast saatesarja lõppu alustas Birgit Õigemeel koostööd Alar Kotkase tiimiga, et välja anda võiduga kaasnenud debüütalbum. Mänedžeridega koostöös moodustati uus plaadifirma MTH Publishing, millest pool kuulub Birgitile. Album pidi algselt ilmuma 2007. aasta novembris ning sisaldama eestikeelseid laulusid. Välja anti see aga alles 2008. aasta jaanuaris, sisaldades ka ingliskeelseid laule ning ühte kaverit. Albumi esmaesitlus toimus 2008. aasta jaanuaris restoranis Mercado.
Heategevus
Plaadi väljaandja MT Holding innustas Birgitit sõlmima lepingu heategevusfondiga Dharma ning nüüd läheb Birgiti debüütalbumi iga plaadi müügist 10 krooni 140 000 krooni maksva invalifti soetamise fondi. Vanalinna hariduskolleegiumis, mille ka Birgit ise 2007. aasta kevadel lõpetas, õpib pea igas klassis vähemalt kaks erivajadusega last ning kool oli palunud invalifti soetamiseks Dharmalt abi. Praeguseks on albumimüügist raha kogunenud juba üle 50 000 krooni.
Guadalajara provints
Provintsis on neli looduspiirkonda: Kesksüsteem, La Alcarria, La Campiña ja Ibeeria süsteem.
Kliima
Guadajara provintsi aastane keskmine temperatuur on +10,0 °C, jaanuaris +2,5 °C, augustis +19,0 °C.
Aastas sajab keskmiselt 524 mm, sealhulgas jaanuaris 34 mm ja augustis 24 mm. Aastas paistab päike keskmiselt 2488 tundi, sealhulgas jaanuaris 131 ja augustis 320 tundi.
Ajaloost
Piirkonnas on säilinud märke eelajaloolisest inimtegevusest. Kaks olulisimat neist on Casaresi koobas ja keldi-ibeeria asundused. 2. sajandist eKr on teada roomlaste kohalolek. Tänu neile valmis ühendustee Ercavica ja Sigüenza vahel, mis läbis Cifuentest.
Läänegoodid rajasid provintsi Recópolise linna, mis oli üks vähestest linnadest, mille nad Hispaaniasse rajasid.
Mauride ülemvõimu ajajärk oli palju rikkalikum, jättes ajalukku kindlusi ja andes palju kohanimesid.
12. sajandi lõpus vallutas Kastiilia kuningas Alfonso VI praeguse provintsi idaosa. 13. sajandil ühendas Aragóni kuningas Alfonso I Molina ja Sigüenza Aragóni krooni alla.
Keskajal rajati provintsi mitu kindlust, näiteks Molina, Sigüenza ja Jadraque. Koos arhitektuuriga puhkes õitsele muugi kultuur. Ajalukku on jäänud selle provintsi kaks kirjandusteost: "Hea armastuse raamat" (Libro de Buen Amor) ja eepos "Laul minu Cidist" (El Cantar del Mío Cid). Viimane kajastab Rodrigo Díaz de Vivari seiklusi.
15. sajandi õitsengu ajal olid mõjukad aadlisuguvõsad Mendozad, Ucedased jt. Sel ajal rajati palju ehitisi, näiteks Infantado, Cogolludo ja Pastrana paleed.
17. sajand tõi kaasa kultuurilise languse. Mendozad asusid elama Madridi.
Kiia
Kiia on küla Harju maakonnas Saue vallas.
Pällu (Saue)
Pällu on küla Harju maakonnas Saue vallas. Külas asus Pällu karjamõis.
Kiia
Külas asus Peetri mõis, Vääna mõisa kõrvalmõis.
Guadalajara provints
Ajaloost
18. sajandi keskel üritas Fernando VII elavdada majandust ja laskis ehitada kuningliku tekstiilivabriku. Carlos III aga paigutas Guadalajara linna riigi keskarhiivi.
Kiia
Külas tegutses Vääna-Posti kõrts "Kuldne Päike", mille praegu varemetes hoone on arvele võetud kultuurimälestisena.
Varem Peetri mõisa juures asunud Peetri küla järgi on nime saanud Kukruse lademe Peetri kihistik.
Kjetil Thorsen
Kjetil Trædal Thorsen (sündinud 14. juunil 1958 Haugesundis) on Norra arhitekt. Thorsen lõpetas 1985. aastal Grazi Tehnikaülikooli arhitektuuri erialal.
1986. aastal rajati Thorseni eestvedamisel praegusaja Norra tähtsaim arhitektuurigalerii – Galleri Rom.
Thorsen on arhitektuurifirma Snøhetta üks asutajatest. Ta kuulub Norra arhitektuuri assotsiatsiooni ja Norra arhitektuuri assotsiatsiooni disainikonkursside komiteesse, lisaks on ta ka Ameerika Arhitektide Instituudi liige. Thorsenil on olnud suur roll Lillehammeri kunstimuuseumi laienduse, uue Aleksandria raamatukogu ja Oslo ooperimaja projekteerimisel. Aastast 2004 on Thorsen Innsbrucki ülikooli Arhitektuuri Eksperimentaaluuringute Instituudi professor.
Pärinurme
Pärinurme on küla Harju maakonnas Saue valla lõunapiiril. Küla maadele jäävad Vaharu soo ja järv, mis on küll väike, kuid ometi kogu valla suurim.
Youngi plaan
Youngi plaan oli aastail 1929 kuni 1930 Pariisis Põhja-Ameerika poliitiku Owen D. Youngi (1874–1962) juhatusel koostatud kava Saksamaa reparatsioonimaksude tasumiseks. Kava asendas Dawesi plaani, pehmendades selle tingimusi, maksesummat alandati ja jaotati see 57 aastale.
Saksamaa majandusliku jõuetuse tõttu loobuti reparatsioonimaksude sissenõudmisest 1931. aastal Herbert Clark Hooveri antud moratooriumiga ja lõplikult 1932 aastal Lausanne`i konverentsi otsusega.
Urmas Puhkan
Urmas Puhkan (sündinud 20. veebruaril 1967 Nadalamas) on eesti keraamik.
Ta lõpetas 1992. aastal Eesti Kunstiakadeemia keraamika erialal. Juba õpingute ajal osales näitustel ning on 1988. aastast tegutseva kunstirühmituse Neoeksprepost asutaja.
Ta on loonud skulpturaalset keraamikat, kureerinud keraamikanäitusi nii Eestis, kui ka välismaal, olnud üks ARS Keraamikakeskuse algatajaid.
Puhkan on üks varasemaid stuudiokeraamika viljelejaid Eestis, tema eestvedamisel avati Tallinna vanalinnas 1993. aastal Asuurkeraamika – esimene omataoline keraamika töökoda-galerii Eestis, kus külastajad said tutvuda nii keraamika kui ka selle valmimisprotsessiga. Ühiselt on arendatud keraamika eriala ja korraldatud näitusi nii Eestis kui ka välismaal. 2008. aastast MTÜ-na tegutsev Asuuritorn jätkab keraamikakeskusena vanalinnas alustatut keskaegses linnamüüris asuvas Loewenschede tornis, kus korraldatakse keraamikanäitusi, -esitlusi ja -koolitusi.
Puhkan on olnud Kohila rahvusvahelise keraamikasümpoosioni korralduskomitee liige.
Urmas Puhkan on 2005. aastast Eesti Kunstiakadeemia keraamikaosakonna juhataja.
Kullastandard
Kullastandard on rahasüsteem, kus omavaluuta vahetuskurss on kulla suhtes fikseeritud. Tänapäeval ei ole kullastandard enam rahasüsteemina kasutusel.
Rahvusvahelise kullastandardi loomine
Prantsuse-Preisi sõja järel võttis ning vastühendatud Saksamaa kasutusele Reichsmarga ning läks üle kullastandardile, kasutades rahapakkumise suurendamiseks Lõuna-Aafrikas kaevandatud kulda. Peagi läks ka enamik teisi maailma riike üle kullastandardile.
Kullastandardi kasutuselevõtt eri maades:
Püha (Saue)
Püha (ka Pühaküla) on küla Harju maakonnas Saue vallas.
Dumuzi
Dumuzi (semiidi Tammuz) oli sumeri viljakusejumal, noor ja ilus karjus.
Vanakreeka mütoloogias on Dumuziga palju ühiseid jooni Adonisel.
Aadresspartei
Aadresspartei (ungari keeles Felirati párt) oli üks kahest poliitilisest fraktsioonist 1861. aasta Ungari Rahvuskogus. Aadresspartei esindas mõõdukat suunda, mis pooldas riigi ebaõiglase olukorra kõrvaldamiseks aadressi esitamist kuningale (Austria keisrile), et saavutada Ungari riikluse küsimuses kokkulepe.
Liikumise juht oli Ferenc Deák. Aadresspartei liikmete seas olid ka Zsigmond Kemény, József Eötvös ja Gyula Andrássy.
Kuigi aadresspartei oli ühepoolseid samme pooldava László Teleki otsusepartei kõrval vähemuses, viidi ellu just aadresspartei kava, mille tulemuseks oli 1867. aastal Austria-Ungari kaksikmonarhia moodustamine.
1865. aasta Rahvuskogus kujunes aadresspartei pooldajatest Deáki partei.
Eesti liblikaliste süstemaatiline nimestik
Eesti liblikaliste süstemaatiline nimestik tugineb kataloogile "Eesti liblikad" (Jürivete jt. 2000), järgides seal kasutatud süsteemi. Nimestikule on lisatud mainitud kataloogi ilmumise järel Eestist avastatud uued liigid ja (nende olemasolu korral) liblikate eestikeelsed nimed. (Tähestikulist loendit vt siit.)
Eestis on registreeritud 2388 liblikaliiki (Jürivete, Õunap 2008).
NB! Allolev nimekiri on veel poolik
10. juuli
10. juuli on Gregoriuse kalendri 191. (liigaastal 192.) päev. Juliuse kalendri järgi 27. juuni (1901–2099).
Pakražantise vald
Pakražantise vald (leedu keeles Pakražančio seniūnija) on 2. järgu haldusüksus (vald) Leedus Kelmė rajoonis. 2011. aasta seisuga elas seal 2054 inimest. Valla keskus on Griniai küla, vallamaja asub aadressil Centro g. 1. Vallavanem on Alfonsas Sakalauskas. Lisaks asub vallas veel Žalpiai alev (2011. aastal 106 elanikku).
pisi|tühi|Kelmė rajooni vallad
Lisaks küladele on selles vallas veel mõned huutorid.
365 Days
“365 Days” on eesti laulja Birgit Õigemeele teine singel tema omanimeliselt albumilt.
Ta osales selle lauluga ka lauluvõistlusel "Eurolaul 2008" ja sai seal kolmanda koha.
Ajalugu
Loole on meloodia kirjutanud Pearu Paulus, Alar Kotkas, Ilmar Laisaar ja sõnad Jana Hallas. Loo produtseeris Alar Kotkas. Laul anti välja 14. jaanuaril 2008. Laulu viiulipartii telliti Rootsist. "Pärast superstaari võistlust arvasin, et ei osale enam ühelgi konkursil, aga «365 Days» meeldis mulle liialt palju, et pakkumisele eitavalt vastata," on Birgit öelnud.
Eurolaul 2008
See kirjutati võistluse "Eurolaul 2008" jaoks, kus see jõudis kolme edasipääsenu hulka. Lauluga saadi 12 990 häält ja tuldi 3. kohale.
Esinemised
Saates "Laulud tähtedega" esitas Birgit selle laulu uusversiooni eestikeelsete sõnadega ("365 Days / Laulame veel"). Veel on ta laulu esitanud telesaate "Eesti otsib superstaari" teise hooaja finaalis, rahvusvahelisel lauljate võistlusel Baltic Song Contest ja oma kontsertidel.
Intsest
Intsest on lähisugulaste (õdede ja vendade või vanemate ja laste) vaheline seksuaalsuhe. Praktiliselt kõigis kultuurides on lähisugulaste vaheline seksuaalsuhe tabu, kuid erineda võib sugulusaste, millest alates vahekorda loetakse intsestiks.
Intsest on sugulusaretuse ehk inbriidingu äärmuslik väljendus. See võimendab retsessiivseid kahjulikke mutatsioone, mis omakorda vähendavad populatsioonide eluvõimet. Paljudel imetajatel esineb käitumuslikke kohastumisi selle vältimiseks. Inimkultuuris on püütud intsesti vältida. Üks vastavaid mehhanisme oli eksogaamia, kus kaaslane valiti väljaspool oma rühma. Lihtsamalt öeldes toodi naine teisest külast või maakonnast. Mõned kultuurid on suhtunud intsesti sallivalt: näiteks Vana-Egiptuses abiellusid vaaraod vahel oma õdedega. Kristlik kirik on intsesti keelanud.
Intsest kirjanduses
Intsest on ingliskeelses erootilises kirjanduses üsna populaarne; on koguni olemas sellistele lugudele pühendatud kogumikud ja Interneti leheküljed. Selle põhjus võib peituda tabude erutavas olemuses või lähedaste inimeste vahelises loomulikus külgetõmbes. Just Internet on sellise kirjanduse kättesaadavust tõstnud.
Žanri klassikasse kuuluv Josefine Mutzenbacheri nime all avaldatud "Ühe Viini hoora elulugu" on Eesti netis üleval ajakirja Maaja kodulehel.
Energiabilanss
Energiabilanss on süsteemi energiavoogude summa.
Kui süsteemi siseenergia ei muutu, siis on süsteemi siseneva ja süsteemist väljuva energiavoo võrdsuse korral süsteemi temperatuur muutumatu ning energiabilanss null. Energiabilansi arvutamisel tuleb seejuures arvesse võtta kõik energialiigid. Energiabilansi võib koostada ka ainult ühe energialiigi kohta; sel juhul räägitakse nt elektribilansist, kiirgusbilansist, soojusbilansist jne.
Norilski Nikel
25,3% ettevõtte aktsiatest kuulub Vladimir Potaninile, 25% + 2 Rusalile. Ettevõtte asedirektor on Viktor Ivanov.
Norilski Nikeli aktsiad on noteeritud Venemaa börsil RTS, Moskva börsil MICEX, Londoni börsil ja Ameerika Ühendriikide kauplemissüsteemis OTCBB.
Mõne hinnangu kohaselt tuleb 1% maailma vääveldioksiidi emissioonist just selle ettevõtte sulatusahjudest Norilskis. Piirkond on rängalt saastatud raskmetallidega.
2013. aastal alustas ettevõte järk-järgult vasetehase sulgemist Norilskis. Norilski Nikel sulges 2016. aasta juunis linna lõunaosas niklitehase, et parandada linna mainet seoses linna lähedal voolava Daldõkani jõe pideva reostamisega.
2016. aastal kaotas Venemaa ettevõtte nikli- ja vasetoodangule kehtinud eksporditollid. Ettevõte juhtkond on lubanud, et pärast niklitehase sulgemist ja Talnahhi rikastusvabriku nüüdisajastamist väheneb piirkonnas heitmete kogus 15%. Ettevõte on lubanud investeerida 1,4 miljardit eurot vasetehase ja Nadežda tehase heitmetest väävlit tootvatesse seadmetesse.
Ettevõte tootis 2015. aastal 29,8 miljonit kuupmeetrit reovett. Sellest 5,18 miljonit kuupmeetrit puhastati riiklike standardite kohaselt.
Utu (jumal)
Utu oli sumeri päikesejumal. Teda samastati babüloonia Šamašiga.
11. juuli
11. juuli on Gregoriuse kalendri 192. (liigaastal 193.) päev. Juliuse kalendri järgi 28. juuni (1901–2099).
Utu (jumal)
Ta oli kuujumala Nanna ja jumalanna Ningali poeg. Utu vend oli tormijumal Iškur ja õed kaksikud Inanna ja Ereškigal.
Koherentsed lained
Koherentseteks laineteks nimetatakse füüsikas laineid, millel on konstantne faasivahe ja püsiv sagedus. See annab lainetele ideaalse omaduse, mis võimaldab statsionaarses olekus interferentsi. Koherentsete lainete kohtumisel tekib interferents, kus lained tugevdavad või nõrgendavad üksteist. Koherentsus sisaldab mitmeid erinevaid kontseptsioone piirjuhtudele, mis tegelikult reaalsuses ei esine. Samas võimaldavad need paremini mõista lainete füüsikalisi omadusi, mistõttu interferents on ka üks kõige olulisemaid põhimõisteid kvantmehaanikas. Üleüldiselt väljendab koherentsus korrelatsioone lainete või mitme lainepaketi füüsikaliste suuruste vahel.
Matemaatilises mõistes ei ole interferents midagi enamat kui juurde lisatud lainete funktsioonid. Kvantmehaanikas võib üksik laine iseendaga seguneda, see tuleneb tema kvantomadusest, kus laine võib sellegipoolest jaotuda kaheks (vaata Youngi kahepilu katset). See tähendab, et konstruktiivne või destruktiivne interferents on piirjuhud, ning seetõttu võivad nende lained alati üksteist liita, isegi siis kui tulemus võib olla keeruline või ei ole märkimisväärne.
Kahe laine segamisel võivad need omavahel luua laine, mille amplituud on suurem kui nende kummagi algsed amplituudid, lained tugevdavad üksteist (konstruktiivne interferents). Võib toimuda ka lainete nõrgenemine, kus uue laine amplituud on algsetest palju väiksem (destruktiivne interferents). Konstruktiivne ja destruktiivne interferents sõltuvad faasivahest. Kaks lainet on koherentsed, kui neil on konstantne suhteline faas. Koherentsuse astet mõõdetakse interferentsipildi nähtavusega, mis näitab, kui hästi lained üksteist kustutavad destruktiivse interferentsiga.
Ruumiline koherentsus kirjeldab korrelatsiooni lainete vahel, mis asuvad ruumi eri punktides. Ajaline koherentsus kirjeldab korrelatsiooni või ennustavat suhet lainete vahel, mis on vaadeldud erinevatel ajamomentidel. Mõlemad on jälgitavad nii Michelsoni-Morley katses kui ka Youngi interferentsi katses. Kui Michelsoni-Morley katsest on äärised leitud ning kui ühte peeglit liigutakse aeglaselt eemale, siis laine peab läbima pikema aja ning seetõttu muutuvad ääred rohkem tuhmimaks kuni kaovad täienisti, näidates ajalist koherentsust. Sarnaselt Youngi kahe pilu katsega, kus kahe pilu kauguse suurendamisel koherents väheneb, kuni kõik ääred kaovad, näidates ruumilist koherentsust.
Koherentsus pärineb algselt Thomas Youngi kahe pilu katsest, kuid nüüd kasutatakse seda laialdaselt näiteks akustikas, elektrotehnikas, neuroteaduses ja kvantmehaanikas. Koherentsed omadused on aluseks ka sellistele kaubanduslikele rakendustele nagu holograafia, Sagnaci güroskoop, liitantennid, optiline koherentne tomograaf ja raadioteleskoop.
Koherentsus ja korrelatsioon
Koherentsus kahe lainena tuleneb sellest, kui hästi on korrelatsioonis lained kvantitatiivselt ristkorrelatsiooni    funktsioonis. Ristkorrelatsioon võimaldab meil ennustada teise laine väärtust juhul, kui me teame esimese laine väärtust. Näiteks kui kaks lainet on kogu aeg pidevas korrelatsioonis, siis muutes esimest lainet, muutuvad samamoodi ka teise laine omadused. Kui mõlemaid laineid kombineerides näitavad need kogu aeg täielikku konstruktiivset interferentsi, järeldub sellest, et nad on täiuslikult koherentsed. Nagu on allpool selgitatud, ei pea teisel lainel olema eraldi olemus. See võib olla esimene laine erineval ajahetkel või teises asukohas. Sel juhul on korrelatsiooni väärtus enesekorrelatsiooni funktsioon. Korrelatsiooni tase sisaldab korrelatsiooni funktsioone.
Lainesarnaste olekute näiteid
Järgnevalt toodud olekuid on võimalik kirjeldada lainevõrrandina või sarnaste lähendustega:
Ajaline koherentsus
pisi|450px|Näide 2. Lainete amplituudid, mille faas muutub märkimisväärselt aja jooksul τc (punane) ning sama laine koopia, kuid ajalise hilinemisega 2τc (roheline). Kuna pool ajast punane ja roheline laine asuvad faasis ning ülejäänud faasist väljas, kaob interferents aja (t) keskmistamisel viivitust
Ajaline koherentsus on keskmistatud korrelatsioon laine väärtusega ja lainega, mis on jäänud maha aja τ võrra. Ajaline koherentsus näitab, kui monokromaatiline on allikas. Teiste sõnadega, see näitab kui hästi võib laine end mõnel teisel ajahetkel segada. Viivitust, mille jooksul faas ja amplituud muutuvad märkimisväärselt, nimetatakse koherentseks ajaks τc. Kui τ = 0, siis koherentsuse tase on ideaalne, samas langeb see märkimisväärselt hilinemisega τc. Koherentsuse teepikkus Lc on määratud kui kaugus, mille jooksul laine läbib aja τc sees. Siin peab jälgima, et ei aetaks segamini koherentsuse aega ajaga, mille jooksul signaal kestab, ega ka koherentsuse teepikkust koherentsuse alaga.
Koherentsuse aja ja signaali kestvuse ajaline suhe
Võib näidata, et mida kiiremini laine korreleerub (ja seda väiksem on τc), seda suurem on laine Δf sageduste ulatus. Seetõttu võib kirjutada:
Formaalselt tuleneb see konvolutsiooni teoreemist, mis on seotud Fourier' teisendustega võimsuse spektris (intensiivsus igal sagedusel) tema autokorrelatsioonile.
Ajalise koherentsuse näiteid
Monokromaatilised allikad on tavaliselt laserid; kõrge monokromaatilisus tähendab pikka koherentsuse teepikkust (võib ulatuda sadade meetriteni). Näiteks tasakaalustatud ja monotoonne heelium-neoonlaser võib toota valgust, mille koherentsuse teepikkuse kaugus ulatub 300 meetrini.
Ruumiline koherentsus
Teatud süsteemides, näiteks veelainetes või optikas, võivad lainesarnased olekud ulatuda üle ühe või kahe dimensiooni. Ruumiline koherentsus kirjeldab kahe punkti (x1 ja x2) võimet laine ulatuses teineteist segada, kui need on ajaliselt keskmistatud. Veel täpsemalt, ruumiline koherentsus on ristkorrelatsioon ükskõik mis ajahetkel laines olevate kahe punkti vahel. Kui lainel on ainult üks amplituudi väärtus üle lõpmata pika aja, siis on ta täiuslikult ruumiga koherentne. Eraldatuse vahemik kahe punkti vahel, kus esineb märkimisväärne häirimine, nimetatakse koherentsuse alaks, Ac. See on olulist tüüpi koherentsus, kuna esineb Youngi kahe pilu interferomeetrias. Seda kasutatakse ka optilistes pilditehnika süsteemides, eelkõige erinevates astronoomilistes teleskoopides.
Spektraalne koherentsus
pisi|300px|Näide 3. Koherentsed lained, mis erinevatel sageduste segamisel moodustavad impulsi
pisi|300px|Näide 4. Spektraalselt mittekoherentse valguse segamisel moodustab pideva valguse, millel on muutuv faas ja amplituud Eri sagedusega lained (valguse puhul esinevad need eri värvidena) saavad üksteist häirida (näide 3), juhul kui neil on fikseeritud suhteline faasi-suhe (vaata Fourier' teisendust). Vastupidi, kui lained erinevatel sagedustel ei ole koherentsed, siis neid liites (kombineerides) tekib laine, mis on ajas pidev, näiteks valge müra (näide 4). Impulsi ajaline kestus \Delta t on piiratud valguse spektraalse ribalaiusega \Delta f järgmiselt:
millest tuleneb Fourie teisenduse omapära – Küpfmülleri määramatuse printsiip (kvantosakestele tuleneb siit Heisenbergi määramatuse printsiip ). Kui faas sõltub lineaarselt sagedusest, siis impulss omab oma ribalaiuse jaoks minimaalset ajalist kestvust, vastasel juhul on see täkkeline (vaata dispersiooni)
Judo 1976. aasta suveolümpiamängudel
Kergekaal (kuni 63 kg)
32 võistlejat. Olümpiavõitja 1972: T. Kawaguchi (Jaapan).
Kergekeskkaal (kuni 70 kg)
29 võistlejat. Olümpiavõitja 1972: T. Nomura (Jaapan).
Keskkaal (kuni 80 kg)
31 võistlejat. Olümpiavõitja 1972: S. Sekine (Jaapan).
Poolraskekaal (kuni 93 kg)
35 võistlejat. Olümpiavõitja 1972: Šota Tšotšišvili (NSV Liit).
Raskekaal (üle 93 kg)
20 võistlejat. Olümpiavõitja 1972: Wilhelm Ruska (Holland).
Absoluutne kategooria
30 võistlejat. Olümpiavõitja 1972: Wilhelm Ruska (Holland).
Aletschi liustik
pisi|Aletschi liustik
Aletschi liustik on Alpide kõige pikem liustik. See on hinnanguliselt 23 km pikkune ja katab suurema kui 120 km² ala Berni Alpides. Liustiku paksuseks hinnatakse umbes 1 km. Aletschi liustik moodustub kolmest väiksemast koondunud liustikust.
Šamaš
Samastatakse sumeri Utuga ja Süüria kultuse Elagabaliga.
Konoid
pisi|Helikoid on üks näide konoidist Konoid on Catalani pind, mille kõik moodustajad lõikuvad fikseeritud sirgega (teljega). See tähendab, et konoid on pind, mille võib moodustada liikuva sirge abil, mis lõikub ühe fikseeritud sirgega (teljega) ning on viimasega alati risti.
Parameetriline kuju
Samastades koordinaatide x-telje konoidi teljega ja valides xy-tasandi nii, et kõik moodustajad selles tasandis asuvad, siis saab iga konoidi kirjeldada parameetriliste võrranditega
Valik h(u) = c u ja θ(u) = u annab helikoidi.
Tagametsa
Tagametsa on küla Harju maakonnas Saue vallas.
Küla läbib Tallinna–Pärnu–Ikla maantee. Küla kirdepiir jookseb mööda Ääsmäe–Hageri teed ja loodepiir mööda Ääsmäe–Kernu teed.
Külas asus Lipi (Lippi) karjamõis.
Loodus
Külas asuvad kaks Tagametsa looduskaitseala kolmest lahustükist. Küla kagunurka ulatub osaliselt ka Lümandu maastikukaitseala.
Tagametsa territooriumile jäävad Vaheru järv ja Esku allikas.
Küla lõunaosa läbib Vasalemma jõgi.
Aafrika Demokraatlik Ühendus
Aafrika Demokraatlik Ühendus (Rassemblement démocratique africain, lühend RDA) oli partei Prantsuse Lääne-Aafrikas ja Prantsuse Ekvatoriaal-Aafrikas.
Algul tehti koostööd Prantsuse Kommunistliku Parteiga, mis aafriklasi kõige enam toetas. Oktoobris 1950 või 1951, kui kommunistid olid muutunud Prantsuse võimude silmis kahtlasteks, teatas Houphouët-Boigny ametlikult, et koostöö kommunistliku parteiga on lõpetatud.
Organisatsioon oli Prantsuse Lääne-Aafrika ja Prantsuse Ekvatoriaal-Aafrika maade juhtiv poliitiline esindaja, kuigi tema koostöö tõttu kommunistidega lahkus Senegali Demokraatlik Liit eesotsas Léopold Sédar Senghoriga.
Organisatsioonis olid lahkhelid selle üle, kas ühineda föderatsiooniks. Houphouët-Boigny otsustas föderatsiooni ideest loobuda.
Kungsholmeni linnaosapiirkond
Linnaosapiirkonna pindala on 4,85 km². Seal on umbes 53 000 elanikku. 2004. aasta andmetel oli elanike arv 54 283, sealhulgas 28 614 naist ja 25 669 meest. Rahvastiku tihedus oli 10 977,73 in/km².
Ta jaguneb Kungsholmeni, Stadshageni, Kristinebergi, Fredhälli, Mariebergi, Lilla Essingeni ja Stora Essingeni linnaosaks.
Linnaosapiirkond on loodud 1997.
Aafrika Finantsühendus
Aafrika Finantsühendus (Communauté financière africaine) on 8 Lääne-Aafrika Majandus- ja Valuutaliitu kuuluva riigi (Benin, Burkina Faso, Elevandiluurannik, Mali, Niger, Senegal) valuutaliidu lepped.
Motion capture
Motion capture (ka mo-cap või mocap) ehk skeletaalne tuvastussüsteem on animatsioonitehnika, mille korral jäädvustatakse liikumist markerite või anduritega, mis kantakse üle digitaalsele mudelile.
Aafrika Finantsühendus
Nende riikide valuuta on Aafrika Finantsühenduse frank ehk CFA frank BCEAO ehk CFA frank (BCEAO).
Motion capture
Motion capture 'i ajalugu ulatub 1970. ja 1980. aastatesse, kui see võeti biomehaanikas kasutusele kui fotogramm-meetria analüüsi meetod. Tänapäeval on selle kasutusvõimalused laienenud meelelahutusse (kino, video- ja arvutimängud, televisioon), haridusse, sporti, meditsiini ja sõjandusse. Kõige laiemalt kasutatakse seda filmikunstis ja videomängudes. Filmikunstis jäädvustatakse selle abil näitleja liikumist ja animeeritakse digitaalseid ruumilisi tegelasi.
Motion capture 'i kasutamine (paremalt vasakule): markeritega näitleja, pildilt välja filtreeritud markerid, ruumilisele figuurile üle kantud markerid, valmis ruumiline tegelaskuju|pisi|320x320px
Kasutamine
Seejärel hakatakse filmima näitleja liikumist. Näitlejat võetakse korraga üles mitmelt küljelt ning filmitakse kaks korda suurema kiirusega, et lõppanimatsioonis oleks liikumine sujuvam.
Seejärel eraldatakse markerid tarkvara abil videopildist ning kantakse nende liikumine üle ruumilisele skeletile.
Kasutusvõimalused
Motion capture ' it kasutatakse paljudes valdkondades: arvutimängudes, filmides, sõjanduses, meditsiinis ja mujal.
Filmides kujutatakse selle abil fiktiivseid tegelasi. Selle abil on loodud näiteks Gollum "Sõrmuste isandas" ja Jar Jar Binks "Star Warsi" seerias. Esimeseks motion capture 'iga loodud filmiks võib pidada filmi "Sinbad: Udude loori taga" (2000), kuigi selles oli kaasatud palju tegelaskujude animaatoreid. Filmis "Polaarekspress" kehastas Tom Hanks motion capture 'i abil kuut tegelaskuju.
Meetodid
Motion capture 'i loomiseks kasutatakse akustilisi, inertsiaalseid, valgusdiood-, magnet- ja peegeldavaid markereid. Meetodid võib jagada laias laastus kaheks: optilisteks ja mitteoptilisteks.
Optilised meetodid
thumb|Passiivsed markerid emotsioonide salvestamiseks|258x258pxLiikumise eri nurkade all salvestamiseks kasutatakse mitut kaamerat. Tavaliselt kasutatakse filmimiseks 6–24 kaamerat.
Flunk
Flunk on Norra elektroonilise muusika ansambel.
Ansambli liikmed on produtsent Ulf Nygaard, kitarrist Jo Bakke, trummar Erik Ruud ja laulja Anja Oyen Vister.
Ansambel loodi Oslos aastal 2000.
Gula
Gula ehk Nintinugga on jumalanna babüloonia mütoloogias, Ninurta abikaasa.
Valingu
Valingu on küla Harju maakonnas Saue vallas.
Valingu piirneb Keilaga ning küla keskus asub Keilast ligi 3 kilomeetrit idas. Küla läänepiir jookseb mööda Keila jõge.
Küla põhjaosa läbib Tallinna–Keila raudtee, millel on Valingu raudteepeatus.
Külas asub Valingu hiidrahn. Sellest paar kilomeetrit eemal üle raudtee asub Korvi kalmistu.
Marduk
Marduk oli Babüloni kaitsejumal, kes tõusis panteoni tippu, kui kuningas Hammurapi allutas Babüloni valitsejana endale kogu Mesopotaamia.
Enne seda oli Marduk tähtsusetu jumal. Peagi hakkas ta Enlilit jumalate kuninga kohalt kõrvale tõrjuma. Isegi mõni müüt kohendati niimoodi ümber, et senise Enlili asemel osales neis nüüd Marduk.
Valingu
Külas tegutses Valingu mõis. Suurem osa hooneid on tänapäevaks hävinud või tugevasti ümber ehitatud.
Marduk
Assüürias vastas Mardukile sealne riigijumal Aššur.
Vello Lattik
Vello Lattik (15. september 1935 Tartu – 30. august 2007) oli eesti kirjanik.
Ta oli alates 1994. aastast Keskerakonna liige.
Elukäik
Lõpetas 1956. aastal Tartu 1. Töölisnoorte Keskkooli, 1961. aastal Tartu Riikliku Ülikooli õigusteaduskonna ja 1984. aastal Moskvas Gorki-nimelised kõrgemad kirjanduskursused.
Oli aastatel 1961–1962 Viljandi rajooni perekonnaseisuaktide Büroo juhataja ja 1962–1967 autobaasis insener. Töötas alates 1967. aastast Gagarini-nimelises näidissovhoostehnikumis juristi, ökonomisti ja töölisena. Elas Viiratsis.
Oli alates 1992. aastast "Rahva Hääle" toimetuse liige.
UEFA kõrgliigaklubide loend
thumb|350px|[[UEFA liikmed on toodud esile sinisega.]]
UEFA kõrgliigaklubide loend loetleb Euroopa jalgpalliliidu UEFA liikmete kõrgliigasse kuuluvaid klubisid.
Meistrid on toodud esile paksus kirjas.
Mõne UEFA liikme tippklubid ei mängi oma kodumaal, vaid osalevad naaberriigi liigasüsteemis.
Liechtenstein
Hooaeg 2008–2009
San Marino
San Marino ainus profiklubi on San Marino Calcio, mis mängib Itaalia liigasüsteemis.